Wekîla HDPyî ya Amedî Dersime Dag derheqê vîjnayîşê ke yeno pawitene ke 14ê gulane de do bêro kerdene de ANFyî rê qisey kerd.
Dage vîst vîrî ke wextê îqîtdarê AKP-MHPyî de şar senî tengayî anceno û vat:  ''Partîya ma goreyê çarekerdişê problemanê welatî têgêrena. HDP a partîya ke de her hetî ra do qederê vîjnayîşî bewlî bikero. Heme anketan de yeno vînayene ke HDP paştî bido kamyew namzedê serekkomarî o eşkeno ser bikewo. Îtîfaqê AKP-MHPyî seba ke hêzê HDPyî ra terseno her hetî ra hêrişê ci keno. Îqtîdar çend kewno tengayî û vîneno peynîya ci nêzdî bîya, zafêr hêrişê şaran keno. Pê vilakerdişê faşîzmê xo wazeno hegemonyaya xo zixm bikero.  Hema hema pêroyê vîjnayoxê HDPyî ameyî hepskerdene.  Şaredarîyanê kurdan de qeyûm ame cakerdene. Heqê vîjnayîşî ame xespkerdene. Îqtîdar şerî kirişeno teberê sînorî, wazeno Rojawan de destkewteyanê kurdan çîn bikero.  Seba ke kurdî bêrê qirkerdene heme çimeyê welatî fînayî xizmetê Rûsya, Esad û Amerîka. Tecrîdî xorî keno.  La se keno wa bikero do têkoşînê şaran ser bikewo.  Vîjnayîş semedê xelisnayîşê şaran şansêk o Îtîfaqê Kede û Azadîye semedê şaran rayîrêko newe akerd. Pê dewaya qefilnayîşî û birnayîşê hetkarîya xazîne nêeşeknê verê ma bîgêrê. Ver bi vîjnayîşî hêrişê îqtîdarî do zafêr bibê.No vîjnayîş vîjnayîşê AKP-MHPyî ra hesabpersayîşî yo. Se beno wa bibo ma do nê îqtîdarê faşîstî rê milê xo çewt nêkerê.''
